《师伯浑自通义来且出诗一轴为之喜甚奉简短作》
宋代·晁公溯

通义固多贤，我昔守此邦。
不肯入城府，私独敬老庞。
今谁念我去，帐空列麾幢。
感子能远来，香醪发春缸。
共登烟雨楼，相对云雾窗。
赠贻诗五字，何啻璧一双。
词源极峻洁，石齿漱琮琮。
惊怪得尔清，中有玻璃江。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。